Li cau fòrça pòur a Dmitri Fiódorovich, atau donc, encara qu'Agrafiona Aleksandrovna ja auesse vengut e s'auessen embarrat amassa, se mentretant Dmitri Fiódorovich campe per aciu, jo que sò obligat a avisar de seguit, en tot balhar tres còps ena pòrta; ei a díder, qu'eth prumèr senhau, de cinc còps, signifique: "a vengut Agrafiona Alksandrovna", tant qu'eth dusau, de tres, vò díder: "Ei plan urgent"; eth madeish que m'ac a repetit diuèrsi viatges entà que jo me l'aprena, e me l'a explicat ben.